সোনারগাঁয়ের নৌকার হাট নদীমাতৃক বাংলাদেশে নৌকা এখনও একটি অপরিহার্য বাহন। দেশের গ্রামগঞ্জে যোগাযোগ ব্যবস্থার উন্নতি হলেও অনেক জায়গা রয়েছে যেখানে এই বাহনটি না হলে চলে না। তাই আজও বসছে নৌকার হাট। এমনই একটি হাটের দেখা মিলবে নারায়ণগঞ্জের সোনারগাঁ উপজেলার মোগড়াপাড়া ইউনিয়নের কাইকারটেক এলাকায়। প্রতি রোববার এখানে বসে কোষা নৌকার হাট। এটি কাইকারটেক হাট নামেই পরিচিত। স্থানীয়দের মতে, এই হাটটি দু’শ’ থেকে আড়াইশ’ বছর [..]